กระทรวงทรัพยากรธรรมชาติและสิ่งแวดล้อม จัดกิจกรรม “Khao Sok Halfmarathon” วิ่งเพื่อผู้พิทักษ์ป่า ครั้งที่ 3
กระทรวงทรัพยากรธรรมชาติและสิ่งแวดล้อม จัดกิจกรรม “Khao Sok Halfmarathon” วิ่งเพื่อผู้พิทักษ์ป่า ครั้งที่ 3 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม  ร่วมกิจกรรมวิ่งเพื่อการกุศล Run for Rangers ครั้งที่ 3 ภายใต้ชื่อ “Khao Sok Halfmarathon” วิ่งเพื่อผู้พิทักษ์ป่า พร้อมด้วยนักวิ่งจากทั่วประเทศกว่า 6,000 คน ณ เขื่อนรัชชประภา อำเภอบ้านตาขุน จังหวัดสุราษฎร์ธานี เพื่อสร้างขวัญกำลังใจให้เจ้าหน้าที่พิทักษ์ป่า ให้ประชาชนทุกเพศทุกวัยหันมาสนใจการออกกำลังกายส่งเสริมสุขภาพที่ดี ส่งเสริมการท่องเที่ยวในพื้นที่และใกล้เคียง และสนับสนุนเงินสวัสดิการให้เจ้าหน้าที่พิทักษ์ด้วย รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวว่า มีแผนปรับปรุงคุณภาพชีวิตให้กับผู้พิทักษ์ป่าทั่วประเทศที่ช่วยดูแลรักษาผืนป่าอย่างดีด้วยสวัสดิการทำงานและครอบครัวผู้พิทักษ์ ซึ่งปี 2563-2564 จะจัดสรรงบประมาณดูแลเจ้าหน้าที่และอุปกรณ์เครื่องมือเพื่อเพิ่มศักยภาพการทำงานสำหรับการจัดงานวิ่งครั้งนี้ได้รับการสนับสนุนจากประชาชน 1.4 ล้านบาท จึงได้ส่งมอบต่อเข้ากองทุนมูลนิธิผู้พิทักษ์ป่าและรักษาทะเล เพื่อใช้ช่วยเหลือผู้พิทักษ์ต่อไป ภาพรวมมีเจ้าหน้าที่ผู้พิทักษ์ป่า 3 หน่วยงานทั่วประเทศคือ กรมอุทยานแห่งชาติ สัตว์ป่า และพันธุ์พืช กรมทรัพยากรทางทะเลและชายฝั่ง และกรมป่าไม้ กว่า 10,000 นาย